

VLADA REPUBLIKE HRVATSKE

Zagreb, 7. srpnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predlagatelj: | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predmet: | Prijedlog odluke o određivanju osjetljivih područja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 56. stavka 2. Zakona o vodama (»Narodne novine«, br. 66/19. i 84/21.) i članka 30. stavaka 2. i 3. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) Vlada Republike Hrvatske je na sjednici održanoj \_\_\_\_\_\_\_\_\_\_donijela

**ODLUKU**

**O ODREĐIVANJU OSJETLJIVIH PODRUČJA**

I.

Ovom Odlukom se određuju osjetljiva područja u Republici Hrvatskoj na vodnom području rijeke Dunav i jadranskom vodnom području.

Ovom Odlukom se ne određuju manje osjetljiva područja.

II.

Osjetljiva područja iz točke I. ove Odluke određena su sukladno kriterijima utvrđenima propisom iz članka 47. stavka 1. Zakona o vodama.

III.

Na osjetljiva područja iz točke I. ove Odluke primjenjuju se odgovarajuće odredbe propisa iz članka 70. stavka 4. Zakona o vodama.

IV.

Vodno područje rijeke Dunav je u cijelosti sliv osjetljivog područja.

Na sliv osjetljivog područja primjenjuju se na odgovarajući način sve odredbe koje se primjenjuju i na osjetljiva područja.

Na jadranskom vodnom području, sva područja određena kao eutrofna, područja namijenjena zahvaćanju vode za ljudsku potrošnju i zaštićena područja prirode čine osjetljivo područje.

V.

Sastavni dio ove Odluke su prilozi:

– Prilog I. Kartografski prikaz osjetljivih područja u Republici Hrvatskoj i

– Prilog II. Popis osjetljivih područja u Republici Hrvatskoj.

Kartografski prikaz iz stavka 1. podstavka 1. ove točke izrađen je u mjerilu 1:25.000 i pohranjuje se u digitalnom obliku u Hrvatskim vodama.

VI.

Danom stupanja na snagu ove Odluke prestaje važiti Odluka o određivanju osjetljivih područja (»Narodne novine«, br.[81/10](http://narodne-novine.nn.hr/clanci/sluzbeni/2010_06_81_2310.html). i [141/15](http://narodne-novine.nn.hr/clanci/sluzbeni/2015_12_141_2636.html).).

VII.

Ova Odluka stupa na snagu osmoga dana od dana objave u »Narodnim novinama«.

KLASA:
URBROJ:

Zagreb,

Predsjednik
**mr. sc. Andrej Plenković**

PRILOG I. Kartografski prikaz osjetljivih područja u Republici Hrvatskoj



PRILOG II. Popis osjetljivih područja u Republici Hrvatskoj

|  |  |  |  |  |
| --- | --- | --- | --- | --- |
| **Oznaka** | **ID****područja** | **Naziv područja** | **Kriterij određivanja****osjetljivosti područja** | **Onečišćujuća tvar****čije se ispuštanje ograničava** |
| 1. | 41011000 | Zapadna obala istarskog poluotoka | 1 | dušik, fosfor |
| 2. | 61011001 | Medulinski zaljev | 1 | dušik, fosfor |
| 3. | 61011002 | Zaljev Raša | 1 | dušik, fosfor |
| 4. | 41011003 | Zaljev Pula | 1 | dušik, fosfor |
| 5. | 61011004 | Osorski zaljev | 1 | dušik, fosfor |
| 6. | 61011005 | Lošinjski kanal | 1 | dušik, fosfor |
| 7. | 61011006 | Luka Mali Lošinj i uvala Artaturi | 1 | dušik, fosfor |
| 8. | 61011007 | Ljubački i Ninski zaljev | 1 | dušik, fosfor |
| 9. | 61011008 | Novigradsko more | 1 | dušik, fosfor |
| 10. | 61011009 | dio Velebitskog kanala | 1 | dušik, fosfor |
| 11. | 61011010 | Uvala Široka | 1 | dušik, fosfor |
| 12. | 61011011 | Brguljski zaljev | 1 | dušik, fosfor |
| 13. | 41011012 | Pašmanski kanal | 1 | dušik, fosfor |
| 14. | 41011013 | Pirovački zaljev i Murterski kanal | 1 | dušik, fosfor |
| 15. | 41011014 | Šibenski kanal | 1 | dušik, fosfor |
| 16. | 61011015 | Luka Peleš | 1 | dušik, fosfor |
| 17. | 61011016 | Rogoznička luka | 1 | dušik, fosfor |
| 18. | 41011017 | Trogirski zaljev | 1 | dušik, fosfor |
| 19. | 41011018 | Kaštelanski zaljev | 1 | dušik, fosfor |
| 20. | 61011019 | Starigradski zaljev | 1 | dušik, fosfor |
| 21. | 61011020 | Luka Vrboska | 1 | dušik, fosfor |
| 22. | 61011021 | Stonski kanal | 1 | dušik, fosfor |
| 23. | 41011022 | Malostonski zaljev i Malo more | 1 | dušik, fosfor |
| 24. | 61011023 | Kanal Ježevica | 1 | dušik, fosfor |
| 25. | 61011024 | Luka Budava | 1 | dušik, fosfor |
| 26. | 61011025 | Karinsko more | 1 | dušik, fosfor |
| 27. | 61011026 | Luka Grebaštica | 1 | dušik, fosfor |
| 28. | 61011027 | Luka Slano | 1 | dušik, fosfor |
| 29. | 61011028 | Luka Zaton | 1 | dušik, fosfor |
| 30. | 61011029 | Luka Cavtat | 1 | dušik, fosfor |
| 31. | 61011030 | Uvala Plomin | 1 | dušik, fosfor |
| 32. | 41011031 | Bakarski zaljev | 1 | dušik, fosfor |
| 33. | 61011032 | Supetarska i Kamporska draga | 1 | dušik, fosfor |
| 34. | 61011033 | Barbatski kanal | 1 | dušik, fosfor |
| 35. | 61011034 | Uvala Stara Novalja | 1 | dušik, fosfor |
| 36. | 61011035 | Paški zaljev | 1 | dušik, fosfor |
| 37. | 61011036 | Zaljev Pantera i luka Soliščica | 1 | dušik, fosfor |
| 38. | 61011037 | Zaljev Povlja | 1 | dušik, fosfor |
| 39. | 61011038 | Uvala Milna | 1 | dušik, fosfor |
| 40. | 61011039 | Zaljev Vela Luka | 1 | dušik, fosfor |
| 41. | 61011040 | Luka Cres | 1 | dušik, fosfor |
| 42. | 61011041 | Uvala Nečujam | 1 | dušik, fosfor |
| 43. | 61011042 | Luka Sumartin | 1 | dušik, fosfor |
| 44. | 61011043 | Uvala Pučišća | 1 | dušik, fosfor |
| 45. | 61011044 | Viška luka | 1 | dušik, fosfor |
| 46. | 61011045 | Uvala Brna | 1 | dušik, fosfor |
| 47. | 61011046 | Uvala Sobra | 1 | dušik, fosfor |
| 48. | 61011047 | Uvala Prklog | 1 | dušik, fosfor |
| 49. | 41011048 | Omišaljski zaljev | 1 | dušik, fosfor |
| 50. | 61011049 | Zaljev Soline | 1 | dušik, fosfor |
| 51. | 61011050 | Puntarska draga | 1 | dušik, fosfor |
| 52. | 61011051 | Luka Lovište | 1 | dušik, fosfor |
| 53. | 61011052 | Uvala Šipanska Luka | 1 | dušik, fosfor |
| 54. | 61011053 | Luka Gornji Molunat | 1 | dušik, fosfor |
| 55. | 51010940 | NP Brijuni | 2A | dušik, fosfor |
| 56. | 51002520 | PP Telaščica | 2A | dušik, fosfor |
| 57. | 51002523 | NP Kornati | 2A | dušik, fosfor |
| 58. | 51378015 | NP Mljet | 2A | dušik, fosfor |
| 59. | 51063664 | PP Lastovsko otočje | 2A | dušik, fosfor |
| 60. | 71005000 | Jadranski sliv – kopneni dio | 2B | dušik, fosfor |
| 61. | 71005001 | Vransko jezero | 2B | dušik, fosfor |
| 62. | 71005002 | Akumulacija Ponikve | 2B | dušik, fosfor |
| 63. | 71005003 | Bašćanska dolina | 2B | dušik, fosfor |
| 64. | 71005004 | Izvori – Dobrinj – Vrbničko polje | 2B | dušik, fosfor |
| 65. | 71005005 | Jezero Njivice | 2B | dušik, fosfor |
| 66. | 71005006 | Zdenci na Rabu | 2B | dušik, fosfor |
| 67. | 71005007 | Izvor Mlinica | 2B | dušik, fosfor |
| 68. | 71005008 | Izvor Pidoka | 2B | dušik, fosfor |
| 69. | 71005009 | Dole – Povljana | 2B | dušik, fosfor |
| 70. | 71005010 | Vrčići | 2B | dušik, fosfor |
| 71. | 71005011 | Žman | 2B | dušik, fosfor |
| 72. | 71005012 | Bol | 2B | dušik, fosfor |
| 73. | 71005013 | Dol | 2B | dušik, fosfor |
| 74. | 71005014 | Kotoruže, Garmica | 2B | dušik, fosfor |
| 75. | 71005015 | Libora, Vir, Novi Vir | 2B | dušik, fosfor |
| 76. | 71005016 | Korita, Komiža | 2B | dušik, fosfor |
| 77. | 71005018 | Prgovo – Duboka | 2B | dušik, fosfor |
| 78. | 71005019 | Babino polje | 2B | dušik, fosfor |
| 79. | 71005020 | Kozarica | 2B | dušik, fosfor |
| 80. | 71005021 | Sobra | 2B | dušik, fosfor |
| 81. | 71005022 | Blatsko polje | 2B | dušik, fosfor |
| Sliv osjetljivog područja |
|  A | 41033000 | Dunavski sliv | 3 | dušik, fosfor |

Legenda:

ID područja: Identifikacijska oznaka područja u Registru zaštićenih područja – područja posebne zaštite voda, koji vode Hrvatske vode

Kriterij određivanja osjetljivosti područja:

|  |  |
| --- | --- |
| 1 | Članak 65. stavak 1. točka 1. podtočka 1.2. Uredbe o standardu kakvoće voda (»Narodne novine«, broj 96/19.) – eutrofna/potencijalno eutrofna područja |
| 2A | Članak 65. stavak 1. točka 3. Uredbe o standardu kakvoće voda (»Narodne novine«, broj 96/19.) – zaštićena područja prirode |
| 2B | Članak 65. stavak 1. točka 3. Uredbe o standardu kakvoće voda (»Narodne novine«, broj 96/19.) – zaštićena područja zahvata vode za ljudsku potrošnju |
| 3 | Članak 65. stavak 1. (kao »pripadajuća područja«) Uredbe o standardu kakvoće voda (»Narodne novine«, broj 96/19.) – sliv osjetljivog područja. |

**OBRAZLOŽENJE**

Prijedlogom Odluke o određivanju osjetljivih područja (u daljnjem tekstu: Prijedlog Odluke) se osigurava provedba članka 5. stavka 1. Direktive Vijeća 91/271/EEZ od 21. svibnja 1991. o pročišćavanju komunalnih otpadnih voda (SL L 135, 30. 5. 1991.) dopunjene Direktivom Komisije 98/15/EZ od 27. veljače 1998. s obzirom na određene zahtjeve utvrđene u Dodatku I. (Tekst značajan za EGP) (SL L 67, 7.3.1998.), kojim se propisuje obveza određivanja osjetljivih područja, odnosno donošenje Odluke o određivanju osjetljivih područja.

Osjetljiva područja su područja na kojima je, zbog postizanja ciljeva zaštite voda, potrebno provesti višu razinu ili viši stupanj pročišćavanja komunalnih otpadnih voda, a kriteriji određivanja osjetljivih područja određeni su u skladu sa Uredbom o standardu kakvoće voda.

Osnovna svrha donošenja Odluke o određivanju osjetljivih područja je usklađenje sa Zakonom o vodama („Narodne novine“, br. 66/19. i 84/21.; u daljnjem tekstu: Zakon o vodama), s obzirom na to da je u Zakonu o vodama došlo do prenumeriranja članaka. S tim u vezi izmijenjene su točke Odluke o određivanju osjetljivih područja („Narodne novine“, br. [81/10](http://narodne-novine.nn.hr/clanci/sluzbeni/2010_06_81_2310.html). i [141/15](http://narodne-novine.nn.hr/clanci/sluzbeni/2015_12_141_2636.html).) u kojima je bilo sadržano pozivanje na članke Zakona o vodama.

Također, budući da je Vlada Republike Hrvatske donijela novu Uredbu o standardu kakvoće voda („Narodne novine“, broj 96/19.), izvršeno je usklađenje Priloga II. Popis osjetljivih područja u Republici Hrvatskoj, u legendi: kriterij određivanja osjetljivosti područja, u smislu pozivanja na članke Uredbe.

Inače, kriteriji zbog kojeg je pojedino područje određeno osjetljivim, a koji su propisani Uredbom o standardu kakvoće voda, ostaju nepromijenjeni u odnosu na važeću Odluku.

Isto tako, kartografski prikaz osjetljivih područja u Republici Hrvatskoj (Prilog I.) i popis osjetljivih područja u Republici Hrvatskoj s identifikacijskom oznakom područja (u Registru zaštićenih područja – područja posebne zaštite voda, koji vode Hrvatske vode) te onečišćujućom tvari čije se ispuštanje ograničava (Prilog II.), ostaju isti kao i u važećoj Odluci.

Za provedbu ovoga Prijedloga odluke nije potrebno osigurati dodatna sredstva u državnom proračunu Republike Hrvatske.